**Einat Amir** (synt. 1979) on poikkitieteellinen taiteilija ja tutkija, joka asuu ja työskentelee Suomessa. Taiteilijana hän yhdistää videoinstallaatiota ja performanssitaidetta ja keskittyy yhteiskuntapoliittisiin kysymyksiin psykologian viitekehyksessä. Tutkijana hän syventyy tieteen ja taiteen yhteistyön tarjoamiin mahdollisuuksin ja sovelluksiin.

Yksityiselämä ja koulutus
-------------------------

Amir syntyi vuonna 1979 Jerusalemissa. 2001 Israelin opetusministeriö palkitsi hänet erityisen lahjakkaana opiskelijana. 2004 hän valmistui Beit Berl Collegen taiteiden laitoksesta, HaMidrashasta kasvatustieteiden kandidaatiksi ja sai laitoksen erityispalkinnon. Valmistumisen jälkeen Amir on saanut Agnes Martin -apurahan, Artis- ja Toms Visual Art -apurahan sekä opiskeluapurahan Israelin kulttuurisäätiöltä. Vuonna 2009 hän valmistui kuvataiteen maisteriksi Columbian yliopiston taiteiden laitokselta New Yorkissa.

Taiteilijaura
-------------

Einat Amir, Women Dancing, 2004
Einat Amir, *Boi*, 2004
Einat Amir, Acknowledgement, 2007
Einat Amir, *Ideal Viewer*, 2009
Einat Amir, Enough About You, 2011
Einat Amir, Coming Soon Near You, 2011
Einat Amir, *Our Best Intentions*, 2013
Amirin teoksia on ollut esillä useissa museoissa ja taidetapahtumissa kautta maailman. Hänen tunnetuimpiin töihinsä lukeutuvat Women Dancing (2004), Boi (2004), Disgraceful Retreat (2005), Acknowledgement (2007), Ideal Viewer (2009), Enough About You (2011), Our Best Intentions (2013) ja As Much As You Want (2018).

Amirin taidetta on esitelty muun muassa MoMA PS1:ssä ja PERFORMA13:ssa New Yorkissa, Manifesta12 -biennaalissa Palermossa, Palais De Tokyossa Pariisissa, Rooman nykytaiteen museossa MAXXIssa, Istanbulin modernin taiteen museossa, NGV-triennaalissa Melbournessa, Thessalonikin 6. biennaalissa, Whitechapel Galleryssa Lontoossa, The Kitchenissa New Yorkissa, Roskilden nykytaiteen museossa, Bergenin taidehallissa Norjassa, Dallas Contemporary -taidekeskuksessa Texasissa, Tel Avivin taidemuseossa, Israel Museumissa Jerusalemissa ja Lilith Performance Studiossa Malmössä. 

Vuonna 2008 Amir oli Fondazione Antonio Rattin taiteilijaresidenssissä Italiassa ja 2011 Palais de Tokyossa Pariisissa. Vuonna 2012 Israelin kulttuuriministeriö myönsi hänelle nuoren taiteilijan palkinnon. 2013 Amir sai Artis-apurahan ja oli taiteilijaresidenssissä ArtPort-taidekeskuksessa Tel Avivissa. 2014 hän oli taiteilijaresidenssissä Hyde Park Art Centerissä Chicagossa ja 2016 hän sai kansainvälisen taiteilijavaihdon, Lighton International Artists Exchangen palkinnon ja oli taiteilijaresidenssissä Bemis Art Centerissä, Omahassa. Vuonna 2018 hän oli taiteilijaresidenssissä Iaspisissa, Tukholmassa ja sai CEC ArtsLink Independent Projects -palkinnon.

Taiteelliset teemat ja taiteellistieteelliset projektit
-------------------------------------------------------

Amirin video- ja performanssiteokset ovat lavastettuja tilanteita, joissa fiktio kohtaa todellisuuden.

Teokset ovat kontrolloiduissa ympäristöissä tapahtuvia, ohjattuja vuorovaikutustilanteita, joissa Amir havainnollistaa ja haastaa yhteiskunnallisia normeja. Teoksissa on mukana näyttelijöitä ja yleisön jäseniä, ja joskus Amir osallistuu niihin itsekin. Aikaisemmat teokset käsittelivät sukupuoleen ja sosiaaliseen identiteettiin liittyviä kysymyksiä ja kertoivat Amirin omista kokemuksista queer-taiteilijana Israelissa. Osassa teoksia pohditaan sitä, miten yhteiskunnallisten normien luomat valtasuhteet vaikuttavat yksittäisiin ihmisiin.

Vuodesta 2016 Amir on tehnyt yhteiskuntatieteilijöiden kanssa yhteistyötä, jonka pyrkimyksenä on synnyttää sosiaalista muutosta. Tällä hetkellä hän keskittyy tutkimaan sitä, miten taiteilijat ja tutkijat voivat yhdessä luoda median, joka tarjoaisi uusia ratkaisuja nykypäivän globaaleihin yhteiskunnallisiin ja ympäristöllisiin ongelmiin. Hänen tutkimuksiaan on julkaistu useissa akateemisissa julkaisuissa, kuten Nature Communicationsissa ja Leonardo Journalissa.

Amirin taideteoksia on arvioitu kansallisessa ja kansainvälisessä mediassa.

Lähteet
-------

1. 1 2 3  Einat Amirin taiteilijasivusto *einatamir.com*.
2. ↑  "Awkwardness in Performance Art". *Huffington Post*.(englanniksi)
3. ↑  "Hyde Park Arts Center expands, takes local art by the horns". *The Chicago Maroon*(englanniksi).
4. ↑  Einat Amirin tutkimusprofiili Aalto-yliopistossa *research.aalto.fi*.
5. ↑  "Studio Visit With Einat Amir". By Samuel Jablon, *Guernica*, January 15, 2014(englanniksi)
6. ↑  Einat Amirin tutkimusprofiili Aalto-yliopistossa *research.aalto.fi*.
7. ↑  Past Public Programs: Einat Amir, Our Best Intentions Artis Contemporary.  (englanniksi)
8. ↑  Einat Amir at Performa 13 Outset.  Arkistoitu 13 heinäkuu 2015. Viitattu 24 huhtikuu 2023. (englanniksi)
9. ↑  Art in Review - Review - NYTimes.com(englanniksi)
10. ↑  "Dealing With Power: An Interview with Einat Amir". *Artpulse* (Spring, 2011). (englanniksi)
11. ↑  "Dealing with Power: An Interview with Einat Amir". *Artpulse* (Spring, 2011). (englanniksi)
12. ↑  Using performance art to promote intergroup prosociality by cultivating the belief that empathy is unlimited *nature.com*.  (englanniksi)
13. ↑  Einat Amirin ORCID-sivu *orcid.org*.
14. ↑  Lehdistöä aiheesta Einat Amir *einatamir.com*.

Aiheesta muualla
----------------

* Amirin verkkosivut[vanhentunut linkki]

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Tieteilijät | 
* ORCID

 |

 |